b'\n_START_ARTICLE_\nYli-Heinij\xc3\xa4rvi\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 27 hehtaaria ja se on 1,2 kilometri\xc3\xa4 pitk\xc3\xa4 ja 350 metri\xc3\xa4 leve\xc3\xa4. J\xc3\xa4rvess\xc3\xa4 on kaksi saarta, joista suurimman halkaisija on 30 metri\xc3\xa4. Toista saarta kutsutaan nimell\xc3\xa4 \xc3\x84ij\xc3\xa4nkivi. Sen rantaviivan pituus on 3,1 kilometri\xc3\xa4 ja rannat ovat alavaa mets\xc3\xa4maata. J\xc3\xa4rven koillisrannassa sijaitsee maatila, mutta muuten ei j\xc3\xa4rvell\xc3\xa4 ole edes vapaa-ajan asuntoja. J\xc3\xa4rven rantaan johtaa tie maatilan kautta.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 Vanajan reitin valuma-alueella Tervajoen valuma-alueeseen, johon Pihtojan valuma-alue kuuluu. J\xc3\xa4rven vedenpinnan korkeus on 120,5 metri\xc3\xa4 mpy. Siihen on johdettu muutama lyhyt mets\xc3\xa4oja, ojitetun Kunasusuon kuivatusvedet ja Raikkuanlammin laskuoja. J\xc3\xa4rven oma laskuoja laskee 200 metri\xc3\xa4 alempaan Ali-Heinij\xc3\xa4rveen.\n_START_SECTION_\nHistoriaa\n_START_PARAGRAPH_\nVuoden 1855\xe2\x88\x921856 Kalmbergin kartastossa j\xc3\xa4rven nimi kirjoitettiin \xe2\x80\x9dYlim\xc3\xa4inen Hein\xc3\xa4j\xc3\xa4rvi\xe2\x80\x9d. Siin\xc3\xa4 oli jo tuolloin nykyinen laskuoja, mutta Raikkuanlammin laskuoja on johdettu siihen my\xc3\xb6hemmin. Nykyisen maatilan paikalle on karttaan merkitty kaksi torppaa.'